Carlos Vasallo

Carlos Luis Vasallo Tomé, nado en Valencia o 18 de outubro de 1950, é un empresario de orixe galega residente en Miami, da industria do entretemento e do audiovisual de México e no mercado latino estadounidense.

Traxectoria
Carlos Luis Vasallo Tomé naceu o 18 de outubro de 1950 en Valencia, onde estaba destinado o seu pai o autor Jesús Vasallo Ramos. A súa familia materna era de Cesuras, e teñen unha casa en Trasanquelos. Estivo casado coas actrices mexicanas Tere Velázquez e Susana Dosamantes.

Aos 14 anos trasladouse a Madrid para traballar, primeiro como actor e despois como produtor de teatro e cine. A principios da década de 1970 foi presidente de Corral de Comedias, unha compañía teatral que exportou a outros países de fala hispana obras tan destacadas como Anillos para una Dama. Foi precisamente esta a que levou a Carlos Vasallo a montala en México. Deste xeito iniciou a súa carreira en América.

Dende 1975 ata o ano 2000, fundou e presidiu diversas compañías exhibidoras e distribuidoras no mercado hispano dende California e a costa oeste dos Estados Unidos e en todo México, como son: American General Films USA, Mexican Home Video, Video Universal México, América Home Video e Películas Nacionales. Coa produtora cinematográfica Atrium Production, da cal tamén foi fundador e presidente, realizou máis de 40 películas españolas.

Entre 1984 e 1998 presidiu as compañías Cinematec Video e Connoisseur Video, distribuidoras especializadas en introducir o cine de tódalas épocas, o cine clásico europeo e o cine de grandes directores no mercado dos Estados Unidos de América. Fundou e presidiu a compañía Top Entertainment, que dende 1985 se converteu na distribuidora máis grande do cine mexicano, xa que conta cos dereitos de explotación para todo o mundo de máis de 4.000 películas mexicanas. Durante as décadas de 1980 e 1990 foi presidente de Overseas Film Group, unha compañía independente para a distribución do cine americano en todo o mundo, chegando a distribuír máis de 200 películas da industria de Hollywood.

Dende o ano 2008 é tamén fundador e presidente das canles de televisión de pagamento Cine Estelar e Cine Nostalgia, ambas especializadas na exhibición de películas mexicanas en todo o territorio dos Estados Unidos de América. No ano 2009 formou a cadea de televisión VasalloVisión, na que logrou conxuntar emisoras de San Antonio (Texas), Houston (Texas), Denver (Colorado), Las Vegas (Nevada) e Louisville (Kentucky).

A partir de 2012 entrou na industria da recreación e o turismo, desenvolvendo salas de xogo e casinos en diversos hoteis da Riviera Maya en Cancún.

No ano 2014, na cidade de Santiago de Compostela, Galicia, recibiu a investidura como Cabaleiro da Orde do Camiño de Santiago. Foi un dos protagonistas do programa para Televisión de Galicia: "Pasaporte Galego", creado por Galicianblond®.

En 2016, foi nomeado presidente de América CV Network, que comprende as canles de televisión aberta CH-41 América TeVé e CH-48 TeVeo, dirixidas ao público hispano nos Estados Unidos e con sede na cidade de Miami (Florida), cunha distribución nos mercados de Miami, Nova York e Porto Rico.

 Filmografía 

 Como guionista 
Título orixinal (traducido)AnoDirectorXéneroPaísManaos1978Alberto Vázquez FigueroaSuspenseEspaña / Italia / MéxicoJugando con la Muerte 1982Lucio FulciAcciónEspañaConquest (La conquista de la tierra perdida)1983José Antonio de la LomaAcciónItalia/ España / MéxicoGoma-21984José Antonio de la LomaAcción-dramaEspañaEscuadrón1988José Antonio de la LomaAcción-dramaEstados Unidos/España/México

 Como actor 
TítuloAnoDirectorXéneroPersonaxePaísLos guardamarinas1967Pedro LazagaComediaChacónEspañaAquí mando yo 1967Rafael Romero MerchentComediaEspañaJuicio de faldas1969José Luis Sáenz de HerediaComediaEspañaGolpe de mano (Explosión)1970José Antonio de la LomaGuerraFermínEspañaEl diablo cojuelo1971Ramón FernándezComediaEspaña Tirarse al monte1971Alfonso UngríaDramaEspañaLa cera virgen1972José María ForquéComedia musicalEspañaMinutos despues1976Luis Eduardo AuteCurtametraxeShortEspaña

 Como director 
Título orixinal (título traducido)AnoDirectorXéneroPaísEl día del compadre1983Carlos VasalloComediaMéxicoGregorio Walerstein: el Zar2009Carlos VasalloDocumentalEspaña/México
 Como produtor 
Título orixinal (título traducido)AnoDirectorXéneroPaísManaos1978Alberto Vázquez FigueroaSuspenseEspaña / Italia / MéxicoOro rojo1978Alberto Vázquez FigueroaSuspenseEspaña/MéxicoDay of the Assassin (El día de los asesinos)1979Brian Trenchard-SmithSuspenseEstados UnidosLas mujeres de Jeremías1980Ramón FernándezWestern-aventurasMéxicoProfesor eróticus1981Luis María DelegadoComediaEspañaJugando con la Muerte 1982Lucio FulciAcciónEspañaEl día del compadre1983Carlos VasalloComediaMéxicoGoma-21984José Antonio de la LomaAcción-dramaEspañaLa muerte cruzó el río Bravo1984Hernando NameAcción-crimeMéxicoRío abajo (On the Line)1984José Luis BorauAventuras-dramaEspaña/Estados UnidosCorazón de cristal1985Gil BettmanDramaEspañaEse loco, loco hospital1986Julio Ruiz LlanezaComediaMéxicoMurieron a la mitad del río1986José Nieto RamírezDrama-aventurasMéxicoEscuadrón1988José Antonio de la LomaAcción-dramaEstados Unidos/España/MéxicoFist Fighter (A puño limpio)1989Frank ZunigaAcción-dramaEstados Unidos/ España/ MéxicoUn macho en la tortería1989Alberto Rojas ComediaMéxicoDos nacos en el planeta de las mujeres1991Alberto Caballo RojasCiencia ficciónMéxicoLa metralleta infernal1991Juan Manuel HerreraAcción-crimeMéxicoMujer de cabaret1991Julián PastorAcción-dramaMéxicoAquí el que no corre, vuela1992Ramón FernándezComediaEspañaCómo ser infeliz y disfrutarlo1993Enrique UrbizuComediaEspañaIntruso1993Vicente ArandaSuspenseEspañaPelotazo nacional1993Mariano OzoresComediaEspañaTirano Banderas1993José Luis García SánchezDrama-crimeEspaña/México/CubaTres palabras1993Antonio Giménez-RicoDrama-romanceEspañaSálvate si puedes1994Joaquín TrincadoComediaEspañaTodo es mentira1994Álvaro Fernández ArmeroComedia-romanceEspañaAsí en el cielo como en la tierra1995José Luis CuerdaComediaEspañaCuernos de mujer1995Enrique UrbizuComediaEspañaLa revancha1995Luis ÁvalosAcción-dramaLa leyenda de Balthasar el castrado1996Juan MiñónDrama históricoEspaña/Francia/PortugalGregorio Walerstein: el Zar2009Carlos VasalloDocumentalUna casa en las afueras1995Pedro CostaDrama-suspenseEspaña

 Notas 

 Véxase tamén 

 Ligazóns externas 


Categoría:Nados en 1950
Categoría:Nados en Valencia
Categoría:Empresarios do sector de telecomunicacións
Categoría:Empresarios de Galicia
Categoría:Produtores de cinema de España